มีอะไรกับแฟนใส่ถุงยางแล้วอีกวันประจำเดือนมามีสิทธิ์ท้องมั้ยคะ? ตอนนี้ประจำเดือนไม่มา1เดือน20วัน แต่ไม่มีอาการที่ไปค้นมาหรือว่าเราไม่รู้ตัว อยากทราบคะว่าถ้ามีอาการคนท้องต้องเริ่มจากกี่เดือนคะถึงจะรู้ว่าท้อง
สวัสดีค่ะ หากหลังจากที่มีเพศสัมพันธ์ ได้มีประจำเดือนมาแล้ว โดยมาในช่วงวันที่ที่ควรจะมา และมานาน 2-7 วัน ก็แสดงว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น และหลังจากที่มีประจำเดือนมา หากไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะแต่หากหลังจากที่ประจำเดือนมาในรอบก่อน ได้มีเพศสัมพันธ์อีก ก็จะมีโอกาสตั้งครรภ์ได้ ดังนั้น หากต่อมาประจำเดือนขาดไป ก็ควรตรวจหาการตั้งครรภ์ดูด้วยค่ะ ซึ่งหากประจำเดือนไม่มา 1 เดือน 20 วันแล้ว ก็สามารถที่จะตรวจพบได้แล้ว หากตรวจไม่พบ จึงจะเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น